Leif Forsell

Leif Olav Forsell (født 20. januar 1954 i Rissa) er en norsk statstjenestemann. 

Forsell vokste opp i Verran og er utdannet cand.agric. fra NLH i 1979. Forsell var ansatt i Landbruksdepartementet i perioden fra 1979 til 1988 som saksbehandler og byråsjef. Fra 1988 til 1990 var han landbruksattaché ved EU-delegasjonen i Brussel.regjeringen.no Leif Forsell ny departementsråd i Landbruks- og matdepartementet 21.10.2011 I 1991 utga han en bok om regionalpolitikken i EU (da EF), og året etter boka EFs landbrukspolitikk - fra suksess til mareritt. I 1991 ble han ansatt som næringspolitisk leder i Norges Bondelag hvor han også var assisterende generalsekretær fra 1995. Han ble i 1999 direktør ved Norsk institutt for landbruksøkonomisk forskning. Fra 2004 til 2011 var ekspedisjonssjef og leder av Landbrukspolitisk avdeling i Landbruks- og matdepartementet hvor han var forhandlingsleder i jordbruksoppgjøret i tre år.Jordbruksoppgjøret: Staten legger fram sitt tilbud i dag 11.05.2011 Han var øverste administrative leder (departementsråd) i Landbruks- og matdepartementet fra 2011 til 2019.  

 Litteratur 

 Regionalpolitikk i EF Universitetsforlaget 1991 ISBN 82-00-21153-3
 EFs landbrukspolitikk – fra suksess til mareritt Universitetsforlaget 1992 ISBN 82-00-21483-4

 Referanser  



Kategori:Norske departementsråder
Kategori:Personer fra Verran kommune
Kategori:Fødsler i 1954